Knypava (Kėdainiai)

Knypava – buvusi Kėdainių miesto dalis miesto centre, maždaug ties dabartine Knypavos Rinkos aikšte ir Knypavos gatve, garsėjusi turgaviete. Dabar Knypavos Rinkos aikštėje yra fontanas, vyksta miesto bendruomenės renginiai.

 Etimologija 

Knypavai pradžią davė vokiečių pirkliai, į Kėdainius atvykę iš Karaliaučiaus miesto dalies Knypavos ().Knypavos Rinkos aikštė.  KaPamatyti.lt (tikrinta 2021-10-20). Tačiau tikėtina, kad aikštės pavadinimas su Karaliaučiumi ir nesusijęs – Knypava tiesiog daugybės ir knibždyno sinonimas.Pėsčiomis po Kėdainius: nuo Knypavos iki Rotušės. ManoKrastas.lt (tikrinta 2021-10-20).

 Istorija 

XVI a. pabaigoje už Didžiosios rinkos ir centrinės Kėdainių senamiesčio dalies suplanuota nauja turgavietė. Jai pradžią davė Karaliaučiaus vokiečių pirkliai. Iš pradžių ši turgavietė buvo skirta gyvulių prekybai.Kėdainių Knypavos Rinkos aikštė. PamatykLietuvoje.lt (tikrinta 2021-10-20). Knypavos aikštė minima 1604 m. Kėdainių inventoriuje.

Manoma, kad šioje aikštėje vokiečiai supirkinėjo Prūsijoje vertinamus lietuviškus arklius.Knypavos Rinkos aikštė. KedainiuTVIC.lt (tikrinta 2021-10-20). Aikštės pakraščiuose stovėjo mediniai gyvenamieji namai, kelios aludės ir plytinė.

1648 m. kunigaikštis Jonušas Radvila pietinėse aikštės prieigose leido statyti stačiatikių cerkvę ir įsteigė vyrų vienuolyną. 1648–1650 m. aikštėje pastatyta Kėdainių šv. Andriejaus cerkvė ir šalia įsteigtas Kristaus Atsimainymo stačiatikių vyrų vienuolynas – abudu pastatyti J. Radvilos žmonos Marijos Radvilienės lėšomis. Vienuolynas neišliko, o stačiatikių cerkvė iš pradžių buvo perkelta į rusų kapines (XX a. pradžioje Knypavoje jos tikrai nebebuvo), paskui išvežta į Rumšiškes.Kėdainių šv. Andriejaus cerkvė, XX a. pr.  Limis.lt (tikrinta 2021-10-20). Šiuo metu cerkvė saugoma Lietuvos liaudies buities muziejuje Rumšiškėse,Eligijus Juvencijus Morkūnas. Lietuvos liaudies buities muziejus: miestelis. Ziemgala.lt (tikrinta 2021-10-20). tačiau ekspozicijai dar neparuošta.

 Šaltiniai 

Kategorija:Kėdainių miesto dalys